Τη χρηματική υποστήριξη ύψους 700 εκατ. ευρώ στην Ελλάδα για τη διαχείριση του μεταναστευτικού προανήγγειλε η πρόεδρος της Ευρωπαϊκής Επιτροπής Ούρσουλα φον ντερ Λάιεν από τον Έβρο.

Η πρόεδρος της Κομισιόν χαρακτήρισε δύσκολη την ελληνική αποστολή όπως είπε.

«Θα φροντίσουμε να τηρηθεί η τάξη στα σύνορα, θα παρέχουμε όλη την υποστήριξη προς την Ελλάδα. Η Frontex θα αναπτύξει μια ομάδα ταχείας παρέμβασης. Θα παρέχουμε οικονομική υποστήριξη ύψους 700 εκατ. ευρώ στην Ελλάδα για τη διαχείριση του μεταναστευτικού» δήλωσε.

Όπως εξήγησε, τα 350 μπορούν να καταβληθούν άμεσα και τα υπόλοιπα 350 εκατ. σε δεύτερο χρόνο. «Τα χρήματα αφορούν τη διαχείριση των συνόρων» τόνισε.

«Η κατάσταση στα σύνορα μας δεν είναι μόνο θέμα της Ελλάδας είναι ευθύνη της Ευρώπης θα το διαχειριστούμε με τάξη, ενότητα, ευθύνη και αποφασιστικότητα. Οσοι δοκιμάσουν την ενότητα της Ευρώπης θα απογοητευθούν».

«Η Τουρκία δεν είναι εχθρός. Η Ελλάδα είναι η δίκη μας ασπίδα» συμπλήρωσε.

Starting my visit to #Greece to assess efforts to protect the border. Flying along the Evros river to inspect the situation on the Greek-Turkish border along with ?? PM @kmitsotakis, @EP_President David Sassoli, @eucopresident Charles Michel and ?? PM @AndrejPlenkovic. pic.twitter.com/CFboLsSUsr

— Ursula von der Leyen (@vonderleyen) March 3, 2020